6. napirend Ügyiratszám: BCS/718-2/2025.

# E L Ő T E R J E S Z T É S

a Képviselő-testület **2025. június 26-i nyilvános** ülésére

**Tárgy:** **A** **Szentantalfa Nivegy-völgy Sportegyesület támogatásának jóváhagyása**

**Előterjesztő:** Antmann Józsefpolgármester

**Előkészítette:** dr. Varga Viktória jegyző

**Tisztelt Képviselő-testület!**

A költségvetési rendeletben rendelkezésre álló támogatási keret (618.000 Ft) lehetőséget ad civil szervezetek támogatására.

A Szentantalfa Nivegy-Völgy Sportegyesület az egyik legjobban működő civil szervezet a környéken. Kérelmükben a működési költségekhez (többek között nevezési díjakhoz, sporteszközök beszerzéséhez, utazás költségeihez, pályakarbantartásra) kérnek 1.500.000 Ft támogatást.

A kérelem megfelel a civil szervezetek költségvetési támogatásának rendjéről szóló önkormányzati rendeletben előírtaknak, így a sportegyesület részére a támogatás megállapítását javaslom.

Kérem a tisztelt képviselő-testületet az előterjesztés megvitatására és a határozati javaslat elfogadására.

**HATÁROZAI JAVASLAT**

Balatoncsicsó Község Önkormányzata Képviselő-testülete a Szentantalfa Nivegy-völgy Sportegyesület ……………. Ft összegű támogatását jóváhagyja.

A képviselő-testület a támogatást előfinanszírozással biztosítja.

A támogatás forrása a 2025. évi költségvetésről szóló önkormányzati rendelet.

Felhatalmazza a polgármestert a támogatási szerződés aláírására.

Határidő: azonnal

Felelős: polgármester

Szentantalfa, 2025. június 20.

 **Antmann József**

 polgármester

**TámogatÁSI Szerződés**

amely létrejött egyrészről

**Balatoncsicsó Község Önkormányzata** (8272 Balatoncsicsó, Fő u. 25., adószáma: 15431600-1-19), képviseli: Antmann József polgármester,mint **Támogató**

másrészről a

**Szentantalfa Nivegy-völgyi Sportegyesület** (8272 Szentantalfa, Fő u. 39., adószám: 19266442-1-19), képviseli: Dombi Károly elnök, mint **Támogatott**

között, alulírott helyen és napon az alábbi feltételekkel:

1. Felek megállapodnak abban, hogy Támogató a /2025. (VI.26.) Bcs. önkormányzati határozata alapján a 2025. évi költségvetésről szóló 1/2025. (II.21.) önkormányzati rendelet 2. mellékletének 76. sora Egyéb működési célú támogatások államháztartáson kívülre előirányzat terhére **………… Ft** vissza nem térítendő, 100 % intenzitású támogatást biztosít Támogatott működési feltételeinek finanszírozására.
2. Támogató a szerződés 1.) pontjában meghatározott összeget a szerződés aláírását követő 5 napon belül átutalja Támogatott Erste Bank Zrt. által vezetett 11600006-00000001-99257843 számú bankszámlájára.
3. A támogatott tevékenység időtartama 2025. január 1-től 2025. december 31-ig tart. A támogatás felhasználási határideje 2025. december 31. napja.
4. A felhasznált támogatásról a Támogatott 2026. május 31-ig köteles elszámolni. Az elszámolási dokumentációnak tartalmaznia kell a záradékolt (*„Balatoncsicsó Község Önkormányzata 2025. évi támogatásából fizetve …………. Ft” szöveg rávezetése az eredeti számlára*) számlák hitelesített másolatait, valamint egy szöveges beszámolót a pénzfelhasználásról és a szakmai munkáról. Az elszámolási dokumentációt a Zánkai Közös Önkormányzati Hivatal Szentantalfai Kirendeltsége részére kell megküldeni.
5. Az elszámolási kötelezettség elmulasztása vagy a céltól eltérő felhasználás esetén Támogatott köteles a támogatási összeget Támogató felszólítását követően 15 napon belül visszafizetni. Támogatott tudomásul veszi, hogy amennyiben a kapott támogatást a kérelemben megjelölt céltól eltérően használta fel, a támogatási szerződésben foglaltakat nem tartotta be, vagy elszámolási kötelezettségének nem tett eleget, a továbbiakban nem részesíthető önkormányzati támogatásban.
6. A támogatás összege működésre fordítható, ezen belül a támogatás a kérelemben foglaltak alapján **utazási költségekre, nevezési díjakra, sporteszközök vásárlására, sportorvosi vizsgálatokra, öltözői közüzemi díjakra, pályakarbantartási és állagmegóvási eszközökre, egyesületi kisbusz biztosítási díjaira, az öltöző takarításához szükséges eszközökre, sportnapi rendezvény költségeire** használható fel. Az elszámolás során kizárólag a felsorolt költségekhez tartozó számlák fogadhatók el.
7. Kedvezményezett köteles maga megvalósítani a támogatási célt, a támogatást más szervezetnek tovább nem adhatja.
8. Támogató jogosult a támogatási szerződéstől elállni, ha:

a) a Támogatott a jelen szerződésben előírt nyilatkozatok bármelyikét visszavonja;

b) a Támogatott a támogatási igény benyújtásakor a támogatási döntést érdemben befolyásoló valótlan, hamis adatot szolgáltatott;

1. Támogató jogosult a jelen támogatási szerződést azonnali hatállyal felmondani, amennyiben

a) a Támogatott a támogatás összegét részben vagy egészben, a jelen szerződésben rögzített céltól eltérően használja fel;

b) a Támogatott nem teljesítette a bejelentési vagy beszámolási kötelezettségét;

c) a Támogatott a jogszabályokból eredő bizonylatadási kötelezettségének nem tesz eleget.

1. A támogatási szerződéstől történő elállás vagy annak felmondása esetén a Támogatott a jogosulatlanul igénybe vett költségvetési támogatás összegét az Ávr. 98. §-ban meghatározott ügyleti kamattal, késedelem esetén késedelmi kamattal növelt mértékben Támogató felszólítását követően 15 napon belül köteles visszafizetni.
2. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 4. § (2) bekezdése alapján a támogatási cél kormányzati funkciója: 081041 Versenysport- és utánpótlás-nevelési tevékenység és támogatása.

12.) Támogató az államháztartásról szóló 2011. évi CXCV. törvény 48/B. § (1) bekezdés szerinti összeférhetetlenségi szabályokat az e) pont alapján vizsgálta és megállapította, hogy a rendelkezésre álló adatok alapján összeférhetetlenség nem áll fenn.

13.) Támogatott köteles a támogatással kapcsolatos iratokat, valamint a támogatás felhasználását alátámasztó bizonylatokat teljes körűen - az odaítélést követő 10 évig - megőrizni és a Támogató ilyen irányú felhívása esetén azokat bemutatni.

1. Támogatott kijelenti és szavatol azért, hogy semmilyen lejárt esedékességű köztartozással nem rendelkezik. Amennyiben a támogatás időtartama alatt lejárt esedékességű köztartozása keletkezik, azt haladéktalanul bejelenti Támogató képviselőjének.
2. Támogatott kijelenti, hogy rendezett munkaügyi kapcsolatokkal rendelkezik, átlátható szervezetnek minősül, nem áll végelszámolás alatt, ellene csőd-, felszámolás, vagy egyéb, a megszüntetésre irányuló, jogszabályban meghatározott eljárás nincs folyamatban.
3. Kedvezményezett jelen szerződés aláírásával nyilatkozik arról, hogy

a) az Áht. 48/B. § (1) bekezdésében rögzített kizáró okok nem állnak fenn;

b) jelen támogatás kapcsán általános forgalmi adó levonási jog nem illeti meg;

c) ha a támogatott tevékenység hatósági engedélyhez kötött, annak megvalósításához szükséges hatósági engedélyekkel rendelkezik;

f) a támogatási igényben foglalt adatok, információk és dokumentumok teljeskörűek, valósak és hitelesek.

1. Támogatott vállalja, hogy az adataiban bekövetkezett változásokat 8 napon belül Támogató felé bejelenti.
2. Támogatott tudomásul veszi, hogy Támogató a támogatásra vonatkozó adatokat közzéteheti.
3. Jelen szerződésben nem szabályozott kérdésekben a Ptk., az Áht. és az Ávr. rendelkezései az irányadók. A szerződés a felek, mint akaratukkal mindenben megegyezőt 3 példányban írták alá.

Szentantalfa, 2025.

|  |  |
| --- | --- |
| ……………………….………… | …………………………………… |
| **Antmann József** polgármester | **Dombi Károly** elnök |
| Támogató | Támogatott |

Ellenjegyzem:

 **Gerencsér Viola**

 pénzügyi ügyintéző